طلعت من بيت ابوها

طلعت من بيت ابوها اغنيه فوكلوريه مصريه غنوها مغنيات و مغنيين كتير و غيرو فى كلماتها لكن الاغنيه الاصليه بتغنيها واحده عايزه تتطمن ان العروسه متزينه كويس و العروسه بتقول لها يا مسكينه مش واحد بيقول يا مسكينى اللى مالهاش معنا

كلمات 

طلعت من بيت ابوها

رايحه بيت الجيران

عامله م الشمس الطرحه

لابسه من القمر فستان

....

قلت لها طمنينى

علا شعرك فرجينى

قالت لى يا مسكينه

دا شعرى حرير ستان

.....

قلت لها طمنينى

علا حواجبك فرجينى

قالت لى يا مسكينه

دى حواجبى سيوف فرسان

....

قلت لها طمنينى

علا عيونك فرجينى

قالت لى يا مسكينه

دى عيونى عيون غزلان

....

قلت لها طمنينى

علا بقك فرجينى

قالت لى يا مسكينه

دا بقى خاتم سليمان

.....

قلت لها طمنينى

علا صدرك فرجينى

قالت لى يا مسكينه

دا صدرى خوخ و رمان

شوف كمان

الفولكلور المصرى

 مصادر 

تصنيف:اغانى باللغه المصريه
تصنيف:اغانى مصريه
تصنيف:فولكلور مصرى
تصنيف:فولكلور
تصنيف:كلمات اغانى